Príloha č. 6 k Súťažným podkladom

Obchodné podmienky dodania predmetu zákazky

Zmluva o dielo

č. ....................
uzavretá podľa § 261 ods. 2, §  536 a nasl. zákona č. 513/1991 Zb. /Obchodného zákonníka/

Článok I.

ZMLUVNÉ  STRANY

1.1  
Objednávateľ:    

Názov: 


Mesto Piešťany
Sídlo:  


Nám. SNP č. 1475/3, 921 45 Piešťany

Štát:   


Slovenská republika

Zastúpený:  

Mgr. Peter Jančovič, PhD., primátor mesta 

IČO:  


00612031

DIČ:  


2020537893

Bankové spojenie: 
Všeobecná úverová banka, a. s.

IBAN: 


SK87 0200 0000 0000 3402 8212

BIC – kód banky:
SUBASKBX

Zástupca objednávateľa vo veciach 

a/ technických:

Ing. Marek Kovačovic, PhD., Ing. Miroslav Kadlíček




Ing. Eva Pobjecká
b/ zmluvných:

Mgr. Monika Mackovjaková

Osoba zodpovedná za verejné obstarávanie: Ingrid Ličková
(ďalej ako „objednávateľ“)
1.2.  
Zhotoviteľ:  


Názov



Sídlo:



Zápis:



IČO:



DIČ:



IČ DPH: 


Bankové spojenie:

IBAN:



SWIFT:




telefónne číslo:


e-mail:


 
(ďalej ako „zhotoviteľ“)   
    

Zmluvné strany uzatvárajú túto zmluvu na základe výsledkov vyhodnotenia ponúk zo dňa ................
 postupom zadávania zákazky s nízkou hodnotou na poskytnutie služby: „Vypracovanie projektovej dokumentácie – Cyklochodník na ulici Pod Párovcami v Piešťanoch“ pre Mesto Piešťany v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Východiskové údaje:


Názov diela:        
Vypracovanie projektovej dokumentácie - Cyklochodník na ulici Pod Párovcami v Piešťanoch
Miesto budúcej stavby: 
Pod Párovcami, Starohradská ulica, časť ulíc Winterova a Beethovenova

Katastrálne územie Piešťany (846309), obec Piešťany, p. č.:

- 6465/1 – LV 5700 – Mesto Piešťany

- 6516/1 – LV 5700 – Mesto Piešťany

- 895/1 – LV 5700 – Mesto Piešťany

- 5830/1 – LV 5700 – Mesto Piešťany

- 5830/3 – LV 5700 – Mesto Piešťany

- 1491 – LV 9934 – TTSK

- 1530 – LV 5700 – Mesto Piešťany

- 1531/1 – LV 5700 – Mesto Piešťany
Charakter stavby:
líniová stavba
Podkladmi pre uzatvorenie tejto zmluvy sú:

-
Súťažné podklady zákazky s nízkou hodnotou na poskytnutie služby pod názvom: „Vypracovanie projektovej dokumentácie – Cyklochodník na ulici Pod Párovcami v Piešťanoch“ zo dňa 15.10.2021 podľa ustanovení zákona o verejnom obstarávaní (ďalej len „Súťažné podklady“)

-
Ponuka zhotoviteľa zo dňa .................
 spracovaná zhotoviteľom na základe Súťažných podkladov
Článok II.
Úvodné ustanovenia

2.1 
Obchodné a zmluvné podmienky sa riadia slovenským právom a jednotlivé plnenia zákonom č. 513/1991 Zb. Obchodným zákonníkom v platnom znení a súvisiacimi právnymi predpismi. 

2.2
Pre účely tejto zmluvy o dielo sa zmluva o dielo označuje ako ,,zmluva“, objednávateľ a zhotoviteľ sa pre účely tejto zmluvy označujú ďalej spoločne aj ako „zmluvné strany“. 

2.3
Táto zmluva upravuje vzájomné práva a povinnosti zmluvných strán pri realizácii diela podľa čl. III. tejto zmluvy.

 

Článok III.

PREDMET  ZMLUVY

3.1
Zhotoviteľ sa zaväzuje vykonať pre objednávateľa vo vlastnom mene a na vlastnú zodpovednosť dielo, predmet ktorého je určený v nasledujúcich ustanoveniach tohto článku.

3.2
Objednávateľ sa zaväzuje dokončené a v súlade s touto zmluvou riadne zhotovené dielo od zhotoviteľa prevziať a zaplatiť mu za jeho vykonanie cenu dohodnutú v čl. V. tejto zmluvy, podľa platobných podmienok dojednaných v čl. VI. tejto zmluvy.
3.3
Predmetom tejto zmluvy je – Cyklochodník na ulici Pod Párovcami v Piešťanoch v rozsahu:

3.3.1
vypracovanie projektovej dokumentácie pre vydanie rozhodnutia o umiestnení stavby vrátane geodetického zamerania územia a vrátane zamerania jestvujúcich inžinierskych sietí v riešenom území (DÚR);

3.3.2
vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby (DSP + DRS)
v zmysle ponuky zhotoviteľa zo dňa ...................
 , ktorá tvorí prílohu č. 1 k tejto zmluve. 
3.3.3
Každý stupeň projektovej dokumentácie (ďalej aj ako „PD“) sa zhotoviteľ zaväzuje vypracovať samostatne.
3.4
Projektová dokumentácia bude rozdelená minimálne na tieto stavebné objekty (ich počet sa vo fáze rozpracovania môže meniť v závislosti od majetkového vlastníctva jednotlivých častí a ich oprávnenosti financovania zo štrukturálnych fondov Európskej únie):

3.4.1
Geodetické zameranie riešeného územia vrátane zamerania jestvujúcich inžinierskych sietí v riešenom území

3.4.2
Spevnené plochy

3.4.3
Plochy pre zberné nádoby komunálneho odpadu

3.4.4
Zeleň

3.4.5
Verejné osvetlenie

3.4.6
Ostatné inžinierske siete preložka, ochrana, rekonštrukcia

3.4.7
Samostatný objekt riešenia dopravného značenia na ulici Pod Párovcami v úseku od  Kuzmányho po Starohradskú ulicu

3.4.8
Samostatný objekt - úsek Kuzmányho ulica – Kino Fontána

3.4.9
4 ks vizualizačných 3D farebných reprezentačných záberov formátu min. A3

3.4.10
Celkové náklady stavby - položkový rozpočet stavby ( v paré č. 1, 2, 3 ) + výkaz výmer – zadanie
3.5
Projektová dokumentácia zahŕňa vybudovanie cyklotrasy v úseku ulíc Beethovenova – Kuzmányho a úseku od križovatky ulice Kuzmányho pozdĺž MK Pod Párovcami až po vyústenie na Žilinskú cestu v mieste za bývalým zberným strediskom, kde bude priamo napojená na ďalšiu etapu vedenú k letisku v Piešťanoch ( táto etapa nie je predmetom tejto zmluvy ).

3.6
Zhotoviteľ sa zaväzuje ako samostatný objekt riešiť časť v úseku ulíc Beethovenova – Kuzmányho. Zhotoviteľ zabezpečí návrh riešenia tohto prepojenia bez stavebných zásahov do priestoru Mestského parku – Sad Andreja Kmeťa. Táto časť bude obsahovať návrh bezpečného cyklistického prepojenia s využitím jestvujúcich spevnených plôch chodníkov/komunikácie.
3.7
Zhotoviteľ v rámci spracovania projektovej dokumentácie pre vydanie rozhodnutia o umiestnení stavby:

3.7.1 
preverí u správcov inžinierskych sietí a zakreslí jestvujúce inžinierske siete, ktoré sa v riešenom území nachádzajú do koordinačného výkresu stavby (výškopisné a polohopisné zameranie) vrátane overenia miesta napojenia jednotlivých inžinierskych sietí.
3.7.2
vypracuje dokumentáciu jestvujúceho stavu riešeného objektu, takisto zelene, verejného osvetlenia a inžinierskych sietí.

3.7.3
spracuje vizualizáciu - 4 ks vizualizačných 3D farebných reprezentačných záberov formátu min. A3.
3.7.4
prerokuje dokumentáciu s Okresným riaditeľstvom policajného zboru - Okresným dopravným inšpektorátom Trnava, s Trnavským samosprávnym krajom a v Komisii mestského zastupiteľstva mesta Piešťany pre stratégiu, výstavbu, dopravu a životné prostredie.
3.8
Zhotoviteľ vypracuje projektovú dokumentáciu pre vydanie stavebného povolenia s rozpracovanosťou pre realizáciu stavby na základe vypracovanej projektovej dokumentácie pre vydanie rozhodnutia o umiestnení stavby uvedenej v ods. 3.3.1 tohto článku zmluvy, v ktorej sa zapracujú podmienky uvedené v rozhodnutí o umiestnení stavby.
3.8.1
Zhotoviteľ v rámci spracovania projektovej dokumentácie pre vydanie stavebného povolenia s rozpracovanosťou pre realizáciu stavby:


prerokuje dokumentáciu s Okresným riaditeľstvom policajného zboru - Okresným dopravným inšpektorátom Trnava, s Trnavským samosprávnym krajom a v Komisii mestského zastupiteľstva mesta Piešťany pre stratégiu, výstavbu, dopravu a životné prostredie .
3.9
Pri spracovaní projektovej dokumentácie pre vydanie rozhodnutia o umiestnení stavby a projektovej dokumentácie pre vydanie stavebného povolenia je zhotoviteľ povinný rešpektovať:

3.9.1
Zákon č. 50/1976 Zb. o územnom plánovaní a stavebnom poriadku (stavebný zákon)

3.9.2
Vyhlášku č. 532/2002 Z. z. Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie

3.9.3
Vyhlášku č. 453/2000 Z. z. Ministerstva životného prostredia Slovenskej republiky, ktorou sa vykonávajú niektoré ustanovenia stavebného zákona.
3.9.4
Zákon č. 8/2009 o cestnej premávke a o zmene a doplnení niektorých zákonov 

3.9.5
Vyhlášku č. 30/2020 Ministerstva vnútra Slovenskej republiky o dopravnom značení v znení neskorších predpisov

3.9.6
Technické podmienky Slovenskej správy ciest najmä č. TP 048 Navrhovanie debarierizačných opatrení pre osoby s obmedzenou schopnosťou pohybu a orientácie na pozemných komunikáciách a č. TP 085 Navrhovanie cyklistickej infraštruktúry
3.10
Podmienky spracovania a odovzdania projektovej dokumentácie pre vydanie rozhodnutia o umiestnení stavby a projektovej dokumentácie pre vydanie stavebného povolenia:

3.10.1
Textovú časť spracovať a odovzdať v digitálnej forme – formát Word a PDF

3.10.2
Grafickú časť spracovať a odovzdať v digitálnej forme, ktorá bude obsahovať výsledné tlačové výkresy vo formáte PDF a súbory formátu DGN v8 (resp. DWG) v súradnicovom systéme S-JTSK

3.10.3
Položkové rozpočty spracovať systémom Cenkros alebo ekvivalentným systémom, podľa rozpočtovej klasifikácie a odovzdať aj vo formáte Excel (s nastavením výpočtových vzorcov (zaokrúhlením funkciou ROUND na 2 desatinné miesta).
3.11
Vypracovanú projektovú dokumentáciu pre vydanie rozhodnutia o umiestnení stavby a projektovú dokumentáciu pre vydanie stavebného povolenia zhotoviteľ odovzdá objednávateľovi v 8-mich vyhotoveniach vrátane digitálnej formy spracovania. V digitálnej forme spracovania zhotoviteľ odovzdá objednávateľovi kompletnú projektovú dokumentáciu vo formáte uvedenom v ods. 3.10.1 a 3.10.2 tohto článku zmluvy. Položkový rozpočet jednotlivých stavebných objektov odovzdá zhotoviteľ objednávateľovi vo formáte uvedenom v ods. 3.10.3 tohto článku zmluvy.
3.12
Pre spracovanie predmetu diela poskytne objednávateľ zhotoviteľovi: 
3.12.1
ortofotomapu, stav 03/2021, mimovegetačné obdobie (bez korún stromov), RGB, v rozlíšení 5 cm/pix.

3.12.2
grafické dáta katastra nehnuteľností, stav 09/2021, formát VGI
3.13
Zhotoviteľ je oprávnený poveriť vykonaním časti diela inú osobu, pri vykonávaní diela inou osobou má zhotoviteľ zodpovednosť, akoby dielo vykonával sám.

3.14
Zhotoviteľ vyhlasuje, že na vykonanie diela má potrebnú autorizáciu a príslušné oprávnenia v zmysle platných právnych predpisov. Časti diela, pre ktoré nemá potrebnú autorizáciu a príslušné oprávnenia v zmysle platných právnych predpisov sa zhotoviteľ zaväzuje zabezpečiť u subdodávateľa, ktorý je držiteľom potrebného autorizačného osvedčenia. Zoznam subdodávateľov je uvedený v Prílohe č. 2 tejto zmluvy.

3.15
Zmluvné strany sa dohodli, že akékoľvek zmeny na diele musia byť odsúhlasené štatutárnymi zástupcami oboch zmluvných strán formou písomného, vzostupne číslovaného dodatku k tejto zmluve.
Článok IV.

ČAS PLNENIA

4.1  
Termíny plnenia predmetu zmluvy v zmysle čl. III. sú nasledovné:

4.1.1
Termín začatia realizácie časti diela – vypracovanie projektovej dokumentácie pre vydanie rozhodnutia o umiestnení stavby „Cyklochodník na ulici Pod Párovcami v Piešťanoch“: 

dňom účinnosti zmluvy
4.1.2
Termín ukončenia realizácie časti diela – vypracovanie projektovej dokumentácie pre vydanie rozhodnutia o umiestnení stavby „Cyklochodník na ulici Pod Párovcami v Piešťanoch“:  

do 90 dní odo dňa začatia realizácie časti diela – vypracovanie projektovej dokumentácie pre vydanie rozhodnutia o umiestnení stavby „Cyklochodník na ulici Pod Párovcami v Piešťanoch“
4.1.3
Termín začatia realizácie časti diela – vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby „Cyklochodník na ulici Pod Párovcami v Piešťanoch“: 
dňom prevzatia právoplatného rozhodnutia o umiestnení stavby „Cyklochodník na ulici Pod Párovcami v Piešťanoch“   

4.1.4
Termín ukončenia realizácie časti diela – vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby „Cyklochodník na ulici Pod Párovcami v Piešťanoch“: 

do 60 dní odo dňa začatia realizácie časti diela – vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby „Cyklochodník na ulici Pod Párovcami v Piešťanoch“
4.2
Ak    zhotoviteľ  pripraví  riadne dielo  alebo   jeho   dohodnutú   časť  na    odovzdanie  pred dohodnutým    termínom,  zaväzuje   sa  objednávateľ  toto dielo prevziať  aj v skoršom ponúknutom termíne.

4.3
Dodržanie   času   plnenia  zo  strany  zhotoviteľa  je  závislé  od  riadneho a včasného  spolupôsobenia   objednávateľa   dohodnutého  v  tejto  zmluve.  Objednávateľ sa zaväzuje, že počas realizácie diela poskytne zhotoviteľovi v nevyhnutnom rozsahu potrebné spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení, stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne zhotoviteľovi najneskôr do 7 pracovných dní od jeho vyžiadania. Zhotoviteľ sa zaväzuje osobitnou písomnou formou vyzvať objednávateľa k prevzatiu riadne ukončeného diela. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so  splnením záväzku.

4.4
Ak sa objednávateľ a zhotoviteľ nedohodnú písomne inak, prevzatie diela sa uskutoční nasledujúcim spôsobom:

4.4.1
oprávnená osoba objednávateľa potvrdí prevzatie diela alebo jeho časť podpisom preberacieho protokolu vyhotoveného a podpísaného oprávnenou osobou zhotoviteľa v dvoch vyhotoveniach po jednom pre každú zmluvnú stranu (ďalej len „preberací protokol“). Preberací protokol sa doručí súčasne s odovzdaným dielom alebo jeho časťou. Preberací protokol sú oprávnené podpísať osoby objednávateľa a zhotoviteľa uvedené v čl. I. tejto zmluvy.
Článok V.

CENA  ZA DIELO
5.1
Cena za dielo je  zostavená  v súlade so zákonom  č. 18/1996 Z. z. o cenách v znení neskorších  predpisov, vyhlášky č. 87/1996 Z. z. v znení neskorších predpisov, ktorou sa tento zákon vykonáva  a je špecifikovaná ako záväzná a maximálna. Zmena dojednanej ceny za dielo je prípustná len na základe písomného dodatku k zmluve podpísaného štatutárnymi zástupcami zmluvných strán.

5.2
Celková maximálna cena za dielo podľa čl. III. tejto zmluvy predstavuje sumu: 


cena bez DPH
................... EUR


20 % DPH
................... EUR


cena vrátane DPH
................... EUR


slovom: ......................................................... EUR 

z toho

5.2.1
za časť diela - vypracovanie projektovej dokumentácie pre vydanie rozhodnutia o umiestnení stavby a za geodetické zameranie územia vrátane zamerania jestvujúcich inžinierskych sietí v riešenom území je cena vo výške:

bez DPH 
................... EUR

20 % DPH
................... EUR


vrátane DPH 
................... EUR

(slovom: ..................................................... EUR) 
5.2.1.1 
z toho za vypracovanie projektovej dokumentácie pre vydanie rozhodnutia o umiestnení stavby je cena vo výške:


bez DPH
................... EUR

20 % DPH
................... EUR


vrátane DPH
................... EUR

(slovom: ................................................... EUR)
5.2.1.2
z toho za geodetické zameranie územia vrátane zamerania jestvujúcich inžinierskych sietí v riešenom území je cena vo výške:


bez DPH 
................... EUR

20 % DPH
................... EUR


vrátane DPH 
................... EUR

(slovom: ................................................... EUR)

5.2.2
za časť diela – vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby je cena vo výške:

bez DPH
................... EUR

20 % DPH
................... EUR


vrátane DPH
................... EUR
(slovom: ..................................................... EUR) 
5.3
V cene sú/je zahrnuté/á:
5.3.1
cestovné náklady, režijné výdavky
5.3.2
náklady na obstaranie dokumentov súvisiacich s predmetom zmluvy, ak takéto dokumenty požaduje objednávateľ (napr. vizualizácia 3D farebných reprezentačných záberov formátu min. A3, dokumentácia jestvujúceho stavu riešeného objektu, takisto zelene, verejného osvetlenia a inžinierskych sietí, výškopisné a polohopisné zameranie jestvujúcich inžinierskych sietí v riešenom území..),

5.3.3
náklady na osem vyhotovení projektovej dokumentácie pre vydanie rozhodnutia o umiestnení stavby vrátane digitálnej formy spracovania a náklady na osem vyhotovení projektovej dokumentácie pre vydanie stavebného povolenia s rozpracovanosťou pre realizáciu stavby vrátane digitálnej formy spracovania,
5.3.4
všetky ďalšie náklady, ktoré sa môžu vyskytnúť v súvislosti s riadnym plnením predmetu zmluvy (napr. zmeny alebo doplnky, ktoré budú požadované v priebehu schvaľovacieho procesu z dôvodu vád diela spôsobených zhotoviteľom nerešpektovaním právnych noriem, predpisov, technických noriem a dohôd vyplývajúcich z tejto zmluvy).

5.3.5
odmena za udelenie licencie k dielu podľa článku IX. tejto zmluvy.
5.3.6
K zmene dohodnutej ceny môže dôjsť: 
5.3.6.1 v prípade zmeny sadzby DPH a iných administratívnych opatrení štátu s dopadom na cenu uvedenú v ods. 5.2 tohto článku zmluvy,

5.3.6.2
v prípade rozšírenia alebo zúženia predmetu zmluvy zo strany objednávateľa, ak sa v priebehu plnenia zmluvy preukáže, že určité činnosti nie sú potrebné,

5.3.6.3 v prípade nevykonania alebo neúplného plnenia niektorých častí predmetu zmluvy alebo činností uvedených v Prílohe č. 1 tejto zmluvy zo strany zhotoviteľa,

5.3.6.4
ak v priebehu vykonania diela nastanú zmeny a okolnosti, ktoré nebolo možné predvídať v procese verejného obstarávania, a ktoré budú mať podstatný vplyv na cenu a termín plnenia.
5.3.7
Zhotoviteľ berie na vedomie, že každý návrh zmeny tejto zmluvy bude podliehať posudzovaniu zo strany objednávateľa z hľadiska súladu so zákonom o verejnom obstarávaní. Akákoľvek zmena zmluvy, pri ktorej sú v zmysle ustanovení § 18 zákona o verejnom obstarávaní splnené podmienky pre uzatvorenie dodatku k tejto zmluve, podlieha povinnosti zmluvných strán uzatvoriť písomný a číslovaný dodatok k tejto zmluve podpísaný oprávnenými zástupcami oboch zmluvných strán.
Článok VI.

PLATOBNÉ  PODMIENKY  A FAKTURÁCIA

6.1 

Podkladom pre úhradu ceny za vypracovanie projektovej dokumentácie pre vydanie rozhodnutia o umiestnení stavby bude faktúra, vystavená zhotoviteľom po riadnom dokončení a odovzdaní tejto projektovej dokumentácie v dohodnutom termíne podľa čl. IV. ods. 4.1.2 tejto zmluvy objednávateľovi podľa čl. IV. ods. 4.4.1 tejto zmluvy. Podkladom pre úhradu ceny za vypracovanie projektovej dokumentácie pre vydanie stavebného povolenia s rozpracovanosťou pre realizáciu stavby bude faktúra, vystavená zhotoviteľom po riadnom dokončení a odovzdaní tejto projektovej dokumentácie v dohodnutom termíne podľa čl. IV. ods. 4.1.4 objednávateľovi podľa čl. IV. ods. 4.4.1 tejto zmluvy.
6.2 

Každá faktúra musí obsahovať všetky náležitosti podľa zákona 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Faktúra  musí obsahovať najmä tieto údaje:

-
meno a adresu sídla, miesta podnikania prípadne prevádzkarne platiteľa, ktorý dodáva tovar alebo službu, a jeho identifikačné číslo pre daň, číslo účtu a IBAN,

-
meno a adresu sídla, miesta podnikania prípadne prevádzkarne alebo bydliska príjemcu tovaru alebo služby a jeho identifikačné číslo pre daň, ak mu je pridelené,

-
poradové číslo faktúry,

-
dátum, kedy bol tovar alebo služba dodaná, alebo dátum, kedy bola platba prijatá, ak tento dátum možno určiť a ak sa odlišuje od dátumu vyhotovenia faktúry,

-
dátum vyhotovenia faktúry,
-
dátum splatnosti faktúry,

-
množstvo a druh dodaného tovaru alebo rozsah a druh dodanej služby,

-
základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene v eur,

-
uplatnenú sadzbu dane alebo údaj o oslobodení od dane,

-
výšku dane spolu v EUR, ktorá sa má zaplatiť,

-
sumu k úhrade v EUR,

-
meno osoby, ktorá faktúru vystavila,

-
pečiatka a podpis oprávnenej osoby.
6.2.1
Zhotoviteľ, ktorým je zahraničná osoba z iného členského štátu Európskej únie a nie je zaregistrovaná ako platca DPH na území Slovenskej republiky, vystaví faktúru, v ktorej bude vyčíslená cena bez DPH v zmysle ods. 5.2, sadzba DPH: 0,00 EUR a cena celkom ................. EUR. Na faktúre bude uvedené: Oslobodené od DPH na základe REVERSE CHARGE. Objednávateľ v zmysle zákona č. 222/2004 Z. z. o dani z pridanej hodnoty v znení neskorších predpisov odvedie DPH v zmysle ods. 5.2 v základnej sadzbe 20 % Daňovému úradu Slovenskej republiky.

6.3 
Faktúry sú splatné do 14 kalendárnych dní odo dňa ich doručenia objednávateľovi.

6.4
V prípade, že ktorákoľvek faktúra nebude obsahovať náležitosti uvedené v čl. VI. tejto zmluvy, objednávateľ je oprávnený vrátiť ju zhotoviteľovi na doplnenie bez jej úhrady. Zhotoviteľ je povinný vystaviť novú opravenú, resp. doplnenú faktúru s novou lehotou splatnosti.
Článok VII.

ZÁRUČNÁ  DOBA – ZODPOVEDNOSŤ  ZA  VADY
7.1
Zhotoviteľ zodpovedá  za  to, že predmet tejto zmluvy je vykonaný  podľa  podmienok dojednaných v zmluve na maximálnej odbornej úrovni v zmysle platných STN, záväzných vyhlášok a právnych predpisov, a že počas záručnej doby bude mať vlastnosti dohodnuté v tejto zmluve.
7.1.1
Pri spracovaní projektovej dokumentácie pre vydanie rozhodnutia o umiestnení stavby a projektovej dokumentácie pre vydanie stavebného povolenia s rozpracovanosťou pre realizáciu stavby zhotoviteľ zohľadní všeobecné zásady prevencie týkajúce sa bezpečnosti a ochrany zdravia pri práci podľa zákona č. 124/2006 Z. z. o bezpečnosti a ochrane zdravia pri práci a doplnení niektorých zákonov v znení neskorších predpisov, § 2 až 4 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

7.1.2
Všetky stavebné výrobky a materiály navrhované v príslušnej projektovej dokumentácii musia spĺňať vlastnosti stanovené zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a technické požiadavky na požiarnu bezpečnosť pri výstavbe a pri užívaní stavby podľa Vyhlášky Ministerstva vnútra SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších zmien a doplnkov.
7.2
Zhotoviteľ zodpovedá za vady, ktoré dielo (projektová dokumentácia pre vydanie rozhodnutia o umiestnení stavby a projektová dokumentácia pre vydanie stavebného povolenia s rozpracovanosťou pre realizáciu stavby) má v čase jeho odovzdania objednávateľovi a v záručnej dobe. Záručná doba začína plynúť odo dňa písomného odovzdania  a prevzatia diela bez vád podľa čl. IV. ods. 4.4.1 tej zmluvy.

Za vady vzniknuté po odovzdaní diela (v záručnej dobe) zodpovedá zhotoviteľ najmä vtedy, ak boli spôsobené porušením jeho povinností, a to nedodržaním platných noriem, neúplnou projektovou dokumentáciou pre vydanie rozhodnutia o umiestnení stavby a projektovou dokumentáciou pre vydanie stavebného povolenia s rozpracovanosťou pre realizáciu stavby, nesúladom textovej i výkresovej časti s výkazom výmer a rozpočtom, absenciou materiálu v rozpočte alebo z dôvodu iných zistených chýb, ak tieto vady alebo nedostatky akokoľvek ovplyvnia vydanie rozhodnutia o umiestnení stavby alebo právoplatného stavebného povolenia.

7.3
Zhotoviteľ nezodpovedá za vady diela, ktoré boli spôsobené použitím nevhodných podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití, napriek písomným upozorneniam trval. Opravy vád diela spôsobené použitím nevhodných podkladov a vecí poskytnutých objednávateľom, budú riešené ako naviac práce na základe písomného dodatku k zmluve o dielo podpísaného štatutárnymi zástupcami zmluvných strán.
7.4
Zhotoviteľ sa zaväzuje odstrániť prípadné vady diela bez zbytočných odkladov po uplatnení oprávnenej reklamácie objednávateľom alebo vady odstrániť najneskôr do 14 dní odo dňa uplatnenia oprávnenej reklamácie objednávateľa. Termín odstránenia vád zmluvné strany dohodnú písomnou formou.
7.5
Objednávateľ sa zaväzuje, že prípadnú reklamáciu vady diela uplatní bezodkladne po jej zistení, písomnou formou, do rúk oprávneného zástupcu zhotoviteľa podľa čl. I. tejto zmluvy.
7.6
Záručná doba projektovej dokumentácie pre vydanie rozhodnutia o umiestnení stavby začína plynúť odo dňa prevzatia tejto projektovej dokumentácie objednávateľom spôsobom uvedeným v čl. IV. ods. 4.4.1 tejto zmluvy a končí vydaním právoplatného rozhodnutia o umiestnení stavby, zároveň sa však zmluvné strany dohodli, že záručná doba nesmie byť kratšia ako 2 roky odo dňa prevzatia diela. Záručná doba projektovej dokumentácie pre vydanie stavebného povolenia s rozpracovanosťou pre realizáciu stavby začína plynúť odo dňa prevzatia tejto projektovej dokumentácie objednávateľom spôsobom uvedeným v čl. IV. ods. 4.4.1 tejto zmluvy a končí vydaním právoplatného stavebného povolenia, zároveň sa však zmluvné strany dohodli, že záručná doba nesmie byť kratšia ako 2 roky odo dňa prevzatia diela.
7.7
Zhotoviteľ zodpovedá za porušenie práva inej osoby z priemyselného alebo iného duševného vlastníctva v dôsledku použitia predmetu diela, ak k tomuto porušeniu dôjde podľa slovenského právneho poriadku alebo podľa právneho poriadku štátu, kde sa má predmet diela využiť a zhotoviteľ o tom vedel v čase uzavretia zmluvy.
7.8
Zhotoviteľ je zodpovedný za prípadné porušenie práva z priemyselného alebo iného duševného vlastníctva voči tretím osobám.
7.9
Dielo má vady, ak

7.9.1
nie je dodané v požadovanej kvalite, v rozsahu alebo vykonanie diela nezodpovedá predmetu dohodnutému v tejto zmluve,

7.9.2
vykazuje nedorobky, t. j. nie je vykonané v celom požadovanom rozsahu,

7.9.3
sú vady a nedostatky v predložených dokladoch, alebo

7.9.4
má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.

Článok VIII.

SANKCIE

8.1
Ak zhotoviteľ neodovzdá dielo riadne vykonané podľa čl. III. tejto zmluvy v súlade s termínmi dojednanými v čl. IV. ods. 4.1 zmluvy, je povinný zaplatiť objednávateľovi zmluvnú pokutu vo výške 100,00 EUR (slovom: Jednosto EUR) za každý deň omeškania s odovzdaním diela. 

8.2
Objednávateľ sa zaväzuje zaplatiť úrok z omeškania za oneskorenú úhradu riadne vystavenej a doručenej  faktúry v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka.
8.3.
Ak zhotoviteľ neodstráni prípadné vady diela počas záručnej doby v  lehote podľa čl. VII. ods. 7.4 zaplatí zmluvnú pokutu vo výške 100,00 EUR (slovom Jednosto EUR) za každý deň omeškania.
8.4
Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.

8.5
Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu. 

8.6
Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.  

8.7
Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri realizácii tejto zmluvy, vzťahujú sa ust. §§ 373 – 386 Obchodného zákonníka v platnom znení.
Článok IX.

Licenčná doložka
9.1
Dielo vypracované podľa tejto zmluvy bude dielom v zmysle ustanovení zákona č.  185/2015 Z .z.  Autorského zákona  v znení neskorších predpisov (ďalej aj ako „autorský zákon“). Zhotoviteľ vyhlasuje, že má vysporiadané autorsko-právne nároky autorov k dielu a je oprávnený vykonávať majetkové práva k dielu, a to najmä s dielom nakladať a majetkové práva k dielu resp. veci, prostredníctvom ktorých je dielo vyjadrené, nie sú zaťažené právami tretích osôb. 

9.2
Zhotoviteľ udeľuje objednávateľovi momentom úhrady ceny za dielo v neobmedzenom rozsahu, bezodplatne a na čas neurčitý výhradný súhlas na použitie diela v rozsahu pre potreby konaní, pre vydania rozhodnutí, súhlasov a stanovísk dotknutých orgánov a právnických osôb, uzatvárania zmlúv a za účelom použitia diela ako podkladu pre verejné obstarávanie ďalšieho stupňa projektovej dokumentácie a verejného obstarávania zhotoviteľa stavebných prác. 
9.3
Objednávateľ je oprávnený udeliť tretej osobe súhlas na použitie diela v rozsahu jemu udelenej licencie, postúpiť práva z licencie na tretiu osobu môže bez predchádzajúceho písomného súhlasu zhotoviteľa.
9.4
Každé iné a ďalšie použitie diela, najmä verejné rozširovanie originálu diela alebo jeho rozmnoženiny predajom  alebo inou formou prevodu vlastníckeho práva, verejné rozširovanie originálu diela alebo jeho rozmnoženiny nájmom alebo vypožičaním, spracovanie, preklad a adaptácia diela, zaradenie diela do súborného diela, verejné vystavenie diela, verejné vykonanie diela a verejný prenos diela je možné len na základe písomného súhlasu poskytnutého zhotoviteľom vo forme dodatku k zmluve, pričom zmluvné strany súčasne dohodnú podmienky takéhoto použitia diela.

9.5
Objednávateľ je oprávnený používať dielo výlučne v súlade s jeho určením, investičným zámerom a za podmienok stanovených v zmluve. 

9.6
Odmena za použitie diela podľa predchádzajúcich odsekov tejto doložky je zahrnutá v cene diela podľa čl. V. ods. 5.2 tejto zmluvy.
9.7
Za použitie diela podľa § 37 až 41 a § 44 až 57 autorského zákona nevzniká povinnosť uhradiť autorovi odmenu. Pri použití diela v zmysle príslušných ustanovení platného autorského zákona (najmä § 37, § 39 ods. 2, § 53) na úradné účely súvisiace so zabezpečením rokovaní orgánov mesta vrátane poradných orgánov mestského zastupiteľstva alebo citáciou alebo na informačné účely a pod., sa uvedie meno autora alebo jeho pseudonym (ak nejde o anonymné dielo) alebo meno osoby, pod ktorej menom, obchodným menom alebo názvom sa dielo uvádza na verejnosti, ako aj názov diela a prameň.
9.8
Objednávateľ je oprávnený na vykonávanie práv podľa tejto doložky k jednotlivým častiam diela momentom úplného zaplatenia príslušnej časti ceny diela.

Článok X.

VYŠŠIA MOC

10.1
Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu zmluvné strany ovplyvniť, napr. vojna, mobilizácia, povstanie, živelné pohromy atď.

10.2
Ak sa splnenie tejto zmluvy stane nemožným do 6 mesiacov od vyskytnutia sa vyššej    moci, strana, ktorá sa bude chcieť odvolať na vyššiu moc požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

Článok XI.

VŠEOBECNÉ USTANOVENIA

11.1
Zhotoviteľ sa zaväzuje priebežne informovať objednávateľa (pracovníkov Mestského úradu v Piešťanoch – Odbor stratégie a rozvoja mesta, Odbor životného prostredia a Odbor investícií a majetku mesta) o stave rozpracovanosti diela (projektovej dokumentácie pre vydanie rozhodnutia o umiestnení stavby a projektovej dokumentácie pre vydanie stavebného povolenia s rozpracovanosťou pre realizáciu stavby) na dohodnutých kontrolných projekčných poradách. Pripomienky a požiadavky, v zmysle Zápisov z projekčných porád, budú zapracované do spracovávaných projektových dokumentácií. Zápisy z projekčných porád zabezpečí zhotoviteľ. 


Zhotoviteľ sa zaväzuje odsúhlasiť projektové dokumentácie (projektová dokumentácia pre vydanie rozhodnutia o umiestnení stavby a projektová dokumentácia pre vydanie stavebného povolenia s rozpracovanosťou pre realizáciu stavby) s príslušnými orgánmi (najmä s Okresným riaditeľstvom policajného zboru - Okresným dopravným inšpektorátom Trnava a s Trnavským samosprávnym krajom).


Pred odovzdaním projektovej dokumentácie pre vydanie rozhodnutia o umiestnení stavby bude vykonaná kontrolná porada na zapracovanie posledných pripomienok a pred odovzdaním projektovej dokumentácie pre vydanie stavebného povolenia s rozpracovanosťou pre realizáciu stavby bude vykonaná kontrolná porada na zapracovanie posledných pripomienok. Objednávateľ prevezme dielo podľa termínov uvedených v čl. IV. tejto zmluvy spôsobom dohodnutým v čl. IV. ods. 4.4.1 tejto zmluvy a to v prípade, že ho zhotoviteľ v tomto termíne odovzdá bez vád.
11.2
Objednávateľ a zhotoviteľ sa zaväzujú, že obchodné a technické informácie, ktoré im boli zverené, nesprístupnia tretím osobám bez predchádzajúceho písomného súhlasu druhej zmluvnej strany a tieto informácie nepoužijú pre iné účely, ako pre plnenie podmienok tejto zmluvy, s výnimkou povinností objednávateľa v zmysle zákona 211/2000 Z. z. v znení neskorších predpisov a v zmysle zákona č. 40/1964 Zb. Občianskeho zákonníka v znení neskorších predpisov.
11.3
Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a podľa príslušných ustanovení Obchodného zákonníka. Pri vykonávaní diela sa zaväzuje riadiť všeobecne záväznými právnymi prepismi, príslušnými technickými normami, zápismi a písomnými dohodami oprávnených zástupcov zmluvných strán a rozhodnutiami a vyjadreniami dotknutých orgánov verejnej správy a správcov inžinierskych sietí.
11.4
Objednávateľ môže odstúpiť od zmluvy, ak nastane niektorý z týchto prípadov, dohodnutých ako podstatné porušenie zmluvy zo strany zhotoviteľa:

11.4.1 
prekročenie termínov zhotovenia diela  uvedených  v  čl. IV. tejto  zmluvy  o viac ako 15 (pätnásť) dní,

11.4.2
podľa § 19 ods. 3 zákona o verejnom obstarávaní, ak bol zhotoviteľ alebo jeho subdodávateľ vymazaný z registra partnerov 
verejného sektora v prípade, že sa na zhotoviteľa a jeho subdodávateľa vzťahuje povinnosť zápisu do registra partnerov verejného sektora,

11.4.3
podľa § 19 ods. 1 písm. a) zákona o verejnom obstarávaní, ak v čase uzatvorenia tejto zmluvy existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 písm. a) zákona o verejnom obstarávaní.
11.4.4
podľa § 19 ods. 1 písm. b) zákona o verejnom obstarávaní, ak táto nemala byť uzavretá s so zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.

11.5
Zhotoviteľ môže odstúpiť od zmluvy, ak nastane niektorý z týchto prípadov, ktoré sú  podstatným porušením zmluvy zo strany objednávateľa:

11.5.1 
ak objednávateľ bude meškať s poskytnutím spolupôsobenia podľa tejto zmluvy dlhšie ako 10 dní;

11.5.2
v prípade omeškania úhrad faktúr o viac ako 60 dní. 
11.6
V prípade prerušenia alebo definitívneho zastavenia prác na diele z  dôvodov na strane objednávateľa, zaplatí objednávateľ zhotoviteľovi skutočne a účelne vynaložené a hodnoverne preukázané náklady na zhotovenie diela. V prípade podstatného porušenia tejto zmluvy zo strany zhotoviteľa, objednávateľ je oprávnený od tejto zmluvy písomne odstúpiť.
11.7
Odstúpenie od zmluvy oznámi odstupujúca zmluvná strana druhej zmluvnej strane písomne – doporučeným  listom do vlastných rúk. Účinky odstúpenia od zmluvy nastávajú dňom doručenia oznámenia o odstúpení druhej strane.
11.8
Zmluvné strany sa zaväzujú riešiť spory vyplývajúce z tejto zmluvy formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd. 

11.9 
Zmluvné strany sa dohodli na písomnej forme právnych úkonov. Písomnosti týkajúce sa tejto zmluvy si budú zmluvné strany doručovať na adresy uvedené v čl. I. tejto zmluvy. Ak sa zásielka vráti odosielajúcej zmluvnej strane ako zásielka neprevzatá, bude                      sa považovať za doručenú dňom kedy bola takto vrátená. V záujme predísť zbytočným komplikáciám pri doručovaní písomností, zaväzujú sa zmluvné strany informovať sa navzájom o akejkoľvek zmene niektorého z identifikačných údajov.
11.10
V prípade, ak budú objednávateľovi na predmet zmluvy odsúhlasené finančné prostriedky zo štrukturálnych  fondom Európskej únie (NFP):

11.10.1
Zhotoviteľ sa zaväzuje, že umožní výkon kontroly/auditu/overovania na mieste zo strany oprávnených osôb na výkon kontroly/auditu/overovania na mieste v zmysle príslušných právnych predpisov SR a ES a tejto zmluvy. Objednávateľ (ako prijímateľ NFP) je v takom prípade počas výkonu kontroly/auditu/overovania na mieste povinný najmä preukázať oprávnenosť vynaložených výdavkov a dodržanie podmienok poskytnutia NFP.
11.10.2
Zhotoviteľ je povinný zabezpečiť prítomnosť osôb zodpovedných za realizáciu aktivít Projektu „Cyklochodník na ulici Pod Párovcami v Piešťanoch“ (ďalej iba „Projekt“), vytvoriť primerané podmienky na riadne a včasné vykonanie kontroly/auditu/overovania na mieste a zdržať sa konania, ktoré by mohlo ohroziť začatie a riadny priebeh výkonu kontroly/auditu/overovania na mieste.

11.10.3
Oprávnené osoby na výkon kontroly/auditu/overovania na mieste môžu vykonať kontrolu/audit/overovanie dodávaného tovaru, prác a služieb na mieste realizácie diela kedykoľvek počas platnosti a účinnosti Zmluvy o poskytnutí NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č. 1083/2006 o čas trvania týchto skutočností.

11.10.4
Oprávnené osoby na výkon kontroly/auditu/overovania na mieste sú oprávnené:

a)
vstupovať do objektov, zariadení, prevádzok, na pozemky a do iných priestorov objednávateľa (ako prijímateľa NFP), ak to súvisí s predmetom kontroly/auditu/overovania na mieste,

b) požadovať od objednávateľa a zhotoviteľa, aby predložili originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s Projektom v zmysle požiadaviek oprávnených osôb na výkon kontroly/auditu/overovania na mieste,

c)
oboznamovať sa s údajmi a dokladmi, ak súvisia s predmetom kontroly/auditu/overovania namieste,

d)
vyhotovovať kópie údajov a dokladov, ak súvisia s predmetom kontroly/auditu/overovania na mieste.

11.10.5
Oprávnené osoby na výkon kontroly/auditu/overovania na mieste sú najmä:

a)
objednávateľ a ním poverené osoby,

b)
Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

c)
Orgán auditu, jeho spolupracujúce orgány a nimi poverené osoby,

d)
splnomocnení zástupcovia Európskej Komisie a Európskeho dvora auditorov,

e)
osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.

11.10.6
Zhotoviteľ je povinný bezodkladne prijať opatrenia na nápravu nedostatkov zistených kontrolou/auditom/overovaním na mieste v zmysle správy z kontroly/auditu/overovania na mieste v lehote stanovenej oprávnenými osobami na výkon kontroly/auditu/overovania na mieste. Objednávateľ je povinný zaslať osobám oprávneným na výkon kontroly/auditu/overovania na mieste informáciu o splnení opatrení prijatých na nápravu zistených nedostatkov bezodkladne po ich splnení.

11.10.7
Zhotoviteľ sa zaväzuje strpieť výkon kontroly/auditu/overovania súvisiaceho s dodávaným tovarom, prácami, poskytnutými službami a tiež kedykoľvek počas platnosti a účinnosti Zmluvy o poskytnutí NFP poskytnúť oprávneným osobám všetku potrebnú súčinnosť.

XII.
ZÁVEREČNÉ USTANOVENIA

12.1
Zmluva o dielo nadobúda platnosť  dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.
12.2
Neoddeliteľnou súčasťou tejto zmluvy je:

12.2.1
Príloha č. 1 – Ponuka zhotoviteľa zo dňa .......................

12.2.2
Príloha č. 2 - Zoznam subdodávateľov

12.3
Vzťahy, ktoré nie sú výslovne upravené v tejto zmluve, sa budú riadiť príslušnými ustanoveniami platných právnych predpisov, najmä Obchodného zákonníka.

12.4
Zmluvné strany vyhlasujú, že zmluvu uzavreli slobodne a vážne a na znak  súhlasu s celým jej obsahom ju vlastnoručne podpísali na to oprávnení zástupcovia zmluvných strán.

12.5
Zmluvu možno zmeniť alebo doplniť len formou písomných, vzostupne číslovaných dodatkov, a to po predchádzajúcej dohode zmluvných strán.

12.6
Táto zmluva je vyhotovená v piatich rovnopisoch majúcich povahu originálu, z ktorých štyri si ponechá objednávateľ a jeden zhotoviteľ.

v Piešťanoch, dňa ...........................
v ..........................., dňa ............................
Objednávateľ:
Zhotoviteľ:

.................................................
.........................................................

Mesto Piešťany




Mgr. Peter Jančovič, PhD.


primátor mesta

Príloha č. 2 k Zmluve o dielo 

Zoznam subdodávateľov 

	p. č.


	Názov firmy a sídlo

subdodávateľa, IČO


	Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)


	Predmet prác alebo služieb
	Podiel na celkovom objeme diela (%)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


� dátum bude uvedený pred podpisom zmluvy ( v štádiu predkladania ponúk, nebude tento údaj vypísaný)


� uchádzač uvedie dátum vyhotovenia ponuky


� uchádzač uvedie dátum vyhotovenia ponuky


� v prípade, ak uchádzač nebude realizovať  predmet tejto zákazky/zmluvy prostredníctvom subdodávateľov, nebude posledná veta tohto odseku v zmluve uvedená


� ods. 6.2.1 bude v zmluve o dielo uvedený iba vtedy, ak zhotoviteľom bude zahraničná osoba z iného členského štátu Európskej únie v opačnom prípade ods. 6.2.1. nebude v zmluve o dielo uvedený.


� uchádzač uvedie dátum vyhotovenia ponuky


� v prípade, ak uchádzač nebude realizovať  predmet tejto zákazky/zmluvy prostredníctvom subdodávateľov, nebude ods. 12.2.2 v zmluve uvedený


� v prípade, ak uchádzač nebude realizovať  predmet tejto zákazky/zmluvy prostredníctvom subdodávateľov, nebude Príloha č. 2 k zmluve uvedená

